CELEX: 62008TN0474
Language: lv
Date: 2008-10-31 00:00:00
Title: Lieta T-474/08: Prasība, kas celta 2008. gada 31. oktobrī — Umbach /Komisija

7.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 32/37
            
         Prasība, kas celta 2008. gada 31. oktobrī — Umbach/Komisija
   (Lieta T-474/08)
   (2009/C 32/73)
   Tiesvedības valoda — vācu
   Lietas dalībnieki
   
      Prasītājs: Dieter C. Umbach (pārstāvis — M. Stephani, Rechtsanwalt)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt atbildētājas 2008. gada 2. septembra Lēmumu Nr. SG.E.3/MV/psi D(2008) 6991.
            
         Pamati un galvenie argumenti
   Prasītājs pārsūdz Komisijas lēmumu, ar kuru viņam liegts pilnībā un neierobežoti iepazīties ar dokumentiem, kas saistīti ar TACIS programmu un TACIS līgumu, kurā prasītājs bija līgumslēdzējs. Prasītājs apgalvo, ka pieejai attiecīgajiem dokumentiem esot izšķiroša nozīme viņa aizstāvībai saistībā ar pēc TACIS līguma uzteikšanas Komisijas celtu prasību par samaksātas naudas summas atlīdzināšanu.
   Prasības pamatojumā prasītājs apgalvo, ka ir pārkāpti Kopienu tiesību vispārīgie principi, it īpaši tādi tiesību principi kā labas pārvaldības princips un taisnīgas tiesas princips, jo viņam kā ieinteresētajai personai bija jādod iespēja pilnībā un neierobežoti iepazīties ar dokumentiem, kas ir vajadzīgi viņa aizstāvībai un vēlākai prasījumu izvirzīšanai pret Komisiju.
   Prasītājs turklāt apgalvo, ka tiesības pilnībā un neierobežoti iepazīties ar lietas materiāliem izrietot no Regulas (EK) Nr. 1049/2001 (1), jo Komisija ir it īpaši juridiski kļūdaini īstenojusi tai regulas 4. un 9. pantā paredzēto rīcības brīvību.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).